బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇంగ్లాండ్ బౌలర్ అండర్సన్ అరుదైన రికార్డ్..!
ఇంగ్లాండ్‌ జట్టు ఫాస్ట్ బౌలర్ జేమ్స్ అండర్సన్ టెస్టుల్లో అరుదైన రికార్డు నెలకొల్పాడు. ఇటీవల న్యూజిలాండ్‌తో ముగిసిన రెండో టెస్టులో
Samayam Telugu | Updated:
Apr 3, 2018, 01:29PM IST
ఇంగ్లాండ్ బౌలర్ అండర్సన్ అరుదైన రికార్డ్..!
ఇంగ్లాండ్‌ జట్టు ఫాస్ట్ బౌలర్ జేమ్స్ అండర్సన్ టెస్టుల్లో అరుదైన రికార్డు నెలకొల్పాడు. ఇటీవల న్యూజిలాండ్‌తో ముగిసిన రెండో టెస్టులో మొత్తం 5 వికెట్లు పడగొట్టిన అండర్సన్ జట్టుకి మాత్రం విజయాన్ని అందించలేకపోయాడు. కివీస్ బ్యాట్స్‌మెన్ ఇస్ సోధి (56 నాటౌట్: 168 బంతుల్లో 9x4), వాగ్నర్ (7: 103 బంతుల్లో 1x4) చివరి రోజు ఆఖర్లో అసాధారణంగా పోరాడటంతో మ్యాచ్ డ్రాగా ముగిసింది.
Visit Site
Recommended byColombia
సుదీర్ఘ టెస్టు కెరీర్‌లో 136 మ్యాచ్‌లాడిన అండర్సన్ మొత్తం 30,074 బంతులు విసిరి.. టెస్టు ఫార్మాట్‌లో ఎక్కువ బంతులు విసిరిన ‘ఫాస్ట్‌ బౌలర్‌’గా రికార్డు నెలకొల్పాడు. ఇప్పటి వరకు వెస్టిండీస్ పేసర్ వాల్ష్ 132 మ్యాచ్‌ల్లో 30,019 బంతులతో అగ్రస్థానంలో కొనసాగుతుండగా.. తాజాగా అండర్సన్‌ ఆ రికార్డుని కనుమరుగు చేశాడు. వాల్ష్‌ కెరీర్‌లో మొత్తం 519 వికెట్ల తీయగా.. అండర్సన్ ఇప్పటికే 531 వికెట్లతో కొనసాగుతుండటం విశేషం.
మొత్తంగా టెస్టుల్లో అత్యధిక బంతులు విసిరిన బౌలర్ల జాబితాలో శ్రీలంక స్పిన్నర్ మురళీ ధరన్ 133 మ్యాచ్‌ల్లో 44,039 బంతులతో అగ్రస్థానంలో ఉన్నాడు. తర్వాత భారత దిగ్గజ స్పిన్నర్ అనిల్ కుంబ్లే 132 మ్యాచ్‌ల్లో 40,850, ఆస్ట్రేలియా మాజీ స్పిన్నర్ షేన్‌వార్న్ 145 మ్యాచ్‌ల్లో 40,705 ఉన్నారు. మొత్తంగా ఈ జాబితాలో అండర్సన్‌ది నాలుగో స్థానం కాగా.. పేసర్ల జాబితాలో మాత్రం అగ్రస్థానం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.